જો કે આ મામલે સરકારે બાંહેધરી આપતા જણાવ્યું કે કોઈપણ સ્થિતીમાં નાગરીકોને પીવાના પાણીની કોઈ તકલીફ નહી પડે. ગુજરાતના નાયબ મુખ્યપ્રધાન નીતિન પટેલે આ મામલે એક પ્રેસ કોન્ફરન્સ કરી હતી અને તેમાં આ અંગે માહિતી આપી હચી. નીતિન પટેલે મીડિયા સાથેની વાતચીતમાં જણાવ્યું હતું કે મધ્યપ્રદેશથી નર્મદા નદી શરૂ થાય છે જે લગભગ 1200 કિલોમીટર લાંબી છે જેના પર સરદાર સરોવર સહિતના મોટા ચાર જેટલા ડેમો બંધાયા છે. ભૂતકાળમાં 100 વર્ષના સમયના સર્વેને આધારે ટ્રિબ્યુનલે નર્મદા નદી અને તેના પર બંધાયેલા ડેમોની પાણીની ક્ષમતા 28 મિલિયન એકર ફૂટ નક્કી કરી હતી. જેમાંથી મધ્યપ્રદેશનો 18 એમએએફ જ્યારે ગુજરાતના હિસ્સામાં 9 એમએએફ જેવું પાણી આવે છે. અન્ય બે રાજ્યો મહારાષ્ટ્ર અને રાજસ્થાનના ભાગે ખૂબ ઓછું પાણી આવે છે.